Eugenio Dal Corso

**Eugenio Dal Corso** (1939–2024) var en italiensk ordensgeistlig og katolsk biskop av Benguela, og en av den katolske kirks kardinaler.

## Liv og virke
### Prest
Eugenio Dal Corso sluttet seg til *Kongregasjonen av de fattige tjenere av det guddommelige forsyn*, avla ordensløfter i 1956 og ble presteviet den 7. juli 1963. Etter å ha vært teologiprofessor i Roma fra 1967 til 1968 og deretter pastor i forskjellige menigheter i Italia, ble han sendt som misjonær til Argentina i januar 1975, hvor han var ansvarlig for viderutdannelse av unge prester. I mars 1986 dro han til Angola, hvor han spilte en nøkkelrolle i etableringen av presteseminaret i Uije. I 1991 ble han provinsial for *Kongregasjonen av de fattige tjenere av det guddommelige forsyn* i Angola.

### Koadjutorbiskop av Saurimo
Pave Johannes Paul II utnevnte ham til koadjutorbiskop av Saurimo den 15. desember 1995. Han ble ordinert til biskop av den apostoliske delegat i Angola og apostoliske pro-nuntius til São Tomé og Príncipe, erkebiskop Félix del Blanco Prieto, den 3. mars neste år; Medkonsekratorer var Andrea Veggio, hjelpebiskop i Verona, og Pedro Marcos Ribeiro da Costa, biskop av Saurimo.

### Biskop av Saurimo
Da Pedro Marcos Ribeiro da Costa gikk av den 15. januar 1997, etterfulgte han ham på embetet som biskop av Saurimo.

### Biskop av Benguela
Pave Benedikt XVI utnevnte ham til biskop av Benguela den 18. februar 2008.

Av aldersgrunner fratrådte han dette embedet den 26. mars 2018 og ble etterfulgt av António Francisco Jaca.

Etter sin fratreden forble han i Angola, og tok seg av *Santa Josefina Bakhita pastoralsenter* i Caiundo, et lite sted i provinsen Kuando Kubango.

### Kardinal
Den 1. september 2019 kunngjorde pave Frans at han aktet å kreere ham til kardinalprest i konsistoriet den 5. oktober 2019. Fordi han var over aldersgrensen, var han ikke stemmeberettiget i noe pavevalg. Da han ble kreert til kardinal, tildelte paven ham titulærkirken *[[Sant'Anastasia al Palatino]]* den 5. oktober 2019.

Etter dette konsistoriet i Roma tillot ikke hans helse at han kunne få reise tilbake til sin menighet i Angola. Han kom på sykehjem i Negrar di Valpolicella og døde der den 20. oktober 2024, i en alder av 85 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Pave Benedikt XV (1854–1922) *1907
* Pave Pius XII (1835–1958) *1917 
* Kardinal Eugène-Gabriel-Gervais-Laurent Tisserant (1884–1972) *1937 
* Pave Paul VI (1897–1978) *1954 
* Kardinal Agostino Casaroli (1914–1998) *1967 
* Erkebskop Félix del Blanco Prieto (1937–2021) *1983
*Kardinal *Eugenio Dal Corso* (1939–2024) *1996

## Referanser